Γιώργος Αγορογιάννης

Ο  Γιώργος Αγορογιάννης  (Λάρισα, 3 Μαΐου 1966) είναι Έλληνας παλαίμαχος διεθνής αμυντικός ποδοσφαιριστής,Έκλεισε τα 58 ο οποίος αγωνίστηκε στη Λάρισα, την ΑΕΚ και Πανιώνιο, κατά τις δεκαετίες του ’80 και ’90.

 Καριέρα 
 Σε συλλογικό επίπεδο 
Ξεκίνησε το ποδόσφαιρο από τον Τοξότη Λάρισας στην Α' ΕΠΣ Λάρισας και το 1984 πήγε στη Λάρισα μαζί με τον συμπαίκτη του Βασίλη Καραπιάλη. Με την ΑΕΛ έκανε ντεμπούτο στην Α΄ Εθνική στις 7 Απριλίου 1985. Καθιερώθηκε σταδιακά βασικός ως δεξί μπακ και αγωνίστηκε για οκτώ χρόνια, κατά τα οποία κατέκτησε ένα πρωτάθλημα (1987-88) Α' Εθνική 1987-88: Η πιο αλλοπρόσαλλη χρονιά - www.oneman.grΑΕΛ: Όταν το «αλογάκι» έκανε... σούζα και έγραψε ιστορία! - onsports.gr με προπονητή τον Γιάτσεκ Γκμοχ και ένα κύπελλο (1984-85), αν και δεν αγωνίστηκε στον τελικό. Το 1989 κλήθηκε στην εθνική ομάδα.

Το καλοκαίρι του 1992 μεταγράφηκε στην ΑΕΚ,AEK 92-93 όπου παρέμεινε τρεις περιόδους με προπονητή τον Ντούσαν Μπάγεβιτς, κατακτώντας δύο ακόμα πρωταθλήματα (1992-93 και 1993-94), ενώ ήταν φιναλίστ του κυπέλλου το 1994 (δεν αγωνίστηκε) και το 1995. Το 1993 για τα προημιτελικά του κυπέλλου πλήγωσε την παλιά του ομάδα ΑΕΛ, όταν μετά από δύο δικές του σέντρες στο 119΄και στο 120΄της παράτασης, οι Βασίλης Δημητριάδης και Τάσος Μητρόπουλος έβαλαν ισάριθμα γκολ, και η ΑΕΚ πανηγύρισε τελικά την πρόκριση.Αγορογιάννης: «Η ΑΕΚ είναι μεγάλη και οι μεγάλες ομάδες δεν στέκονται σε ένα αποτέλεσμα» - filathlos.gr

Τον Δεκέμβρη του 1995 μεταπήδησε στον Πανιώνιο όπου στο τέλος της σεζόν η ομάδα γνώρισε τον υποβιβασμό. Συνέχισε στην ομάδα στη Β' Εθνική μέχρι τα μέσα της χρονιάς και στη συνέχεια, επέστρεψε στην ΑΕΛ, ώστε να κλείσει την καριέρα του στην ομάδα της καρδιάς του. Στο υπόλοιπο της σεζόν με τους βυσσινί AEL 96-97 - vissini.gr σε 8 παιχνίδια σκόραρε μια φορά και το 1997-98 σε έντεκα ματς, πέτυχε επίσης ένα γκολ.AEL 97-98 - vissini.gr

 Στις εθνικές ομάδες 
Ο Γιώργος Αγορογιάννης αγωνίστηκε 7 φορές με την εθνική Ελλάδας από το 1989 ως το 1992. Το ντεμπούτο του πραγματοποιήθηκε στις 5 Σεπτεμβρίου 1989 στον φιλικό αγώνα εκτός έδρας με την Πολωνία (0-3). Αγωνίστηκε επίσης στις 20/9/1989 με Γιουγκοσλαβία εκτός έδρας (0-3), 11/10/1989 με Βουλγαρία εκτός έδρας (0-4), 5/9/1990 με Αλβανία εντός έδρας (1-0), 10/10/1990 με Αίγυπτο εντός έδρας (6-1), 12/2/1992 με Ρουμανία εντός έδρας (1-0) και 25/3/1992 με Κύπρο εκτός έδρας (3-1), που ήταν ο τελευταίος του διεθνής αγώνας.

Επίσης, το 1987 συμμετείχε σε δυο αγώνες με την ολυμπιακή ομάδα, στις 28/10 σε φιλικό με την Ιταλία (ήττα 0-2) και στις 2/12 με την Πολωνία (ήττα 0-1) σε αγώνα της προκριματικής φάσης για τους Ολυμπιακούς Αγώνες του 1988 στη Σεούλ.

Προηγουμένως, το 1984, υπήρξε μέλος της εθνικής Νέων που προκρίθηκε στην τελική φάση του ευρωπαϊκού πρωταθλήματος καθώς και στην προκριματική φάση του 1985.

 Τίτλοι 
 Πρωταθλήματα Ελλάδας (3): 1988, 1993 και 1994.
 Κύπελλο Ελλάδας (1): 1985.

 Παραπομπές 

 Πηγές 
 «Όλα για το ποδόσφαιρο ’91», περιοδικό Εικόνες.
 Αφιέρωμα στο Γιώργο Αγορογιάννη

 Εξωτερικοί σύνδεσμοι 

 Player profile
 Γιώργος Αγορογιάννης - AEK

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Τοξότη Λάρισας
Κατηγορία:Αμυντικοί ποδοσφαιριστές